اسدالله بیات زنجانی

اسدالله بیات زنجانی (دوغوم: ۱۳۲۰)  شیعه تقلید مرجعی  و آذربایجانلی دین و سیاست آدامی. او اساسی قانونون بازنگری شوراسی‌نین عوضو و اول اوچ دفعه ایران اسلامی شورا مجلسی‌نین نماینده‌سی و او مجلسین رئیسه هیئتی‌نین عوضوو و اوچونجو مجلس  نایب رئیسی اوْلموش. آیت الله العظمی بیات زنجانی کئچمیشده مجمع روحانیون مبارز، مجمع مۆحقیقین و مدرسین حوزه علمیه قم و مجمع نمایندگان ادوار مجلس تشکیلاتلاری‌نین عوضو اوْلموشدو.
 یاشاییشی
آیت الله العظمی بیات زنجانی  زنجانین 25 کیلومتره‌لیگینده زنگان چاییندا یئرلشن حاجی کندی کندده دونیایا گؤز آچدی. 
 تحصیلاتی 
مکتبخانادا قورآن، گلستان، تاریخ معجم و آیری  مکتبخانالاردا اؤیره‌دیلن کیتابلاری اوخودو و 13 یاشیندا ایکن زنجانا گئتدی. و 6 ایل زنجاندا  حوزه درسلرینی اوخودو و 19 یاشا دولان زامان قوم علیمه حوزه‌سینده تحصیله باشلادی و ائله قوم حوزه‌سینده بؤیوک عالیم‌لر و مرجع‌لر حضوروندا اجتهاد درسلرینی اوخویارکن ، سیاست‌له ده قاریشدی.

ایران اینقیلابیندان سوْنرا آیت الله بیات ، زنجانلی‌لار طرفیندن مجلس نماینده‌سی سئچیلدی و اوچ دؤوره مجلسده اوْلدو و اوچونجو دؤورده مجلسده نایب رئیس کیمی چالیشدی.

آیت الله العظمی بیات زنجانی‌نین اجتهاددا آچیق باخیشی و چاغداش حادیثه‌لردن واز کئچمه‌مه‌سی اونون اجتهادی نظرلری‌نین خصوصیتلریندندیر.

آیت الله العظمی بیات‌ین  سایتی ایراندا فیلتر اوْلوب

 اوستادلاری 
زنگان حوزه‌سینده‌کی اوستادلاری:
 حجت الاسلام حاج شیخ یعقوبعلی جباری 
 حجت الاسلام حاج شیخ عبدالحمید قائمی 
 حجت الاسلام و المسلمین حاج میرزا احمد رشوندی زنجانی 
 آیت‌الله حاج میرزا احمد زنجانی 
 آیت‌الله میرزا علی نقی حلّی زنجانی

 قوم حوزه‌سینده‌کی اوستادلاری 
 آیت‌الله العظمی سید محمدکاظم شریعتمداری 
 آیت‌الله علامه طباطبائی 
 آیت‌الله العظمی سلطانی طباطبائی 
 آیت‌الله شیخ احمد پایانی 
 آیت‌الله العظمی منتظری 
 آیت‌الله دکتر محمد مفتح 
 آیت‌الله مرتضی مطهری 
 آیت‌الله شیخ محمد اسماعیل صائنی زنجانی 
 آیت‌الله مصطفی اعتمادی 
 آیت‌الله شیخ حسین نوری 
 آیت‌الله العظمی روح‌الله خمینی 
 آیت‌الله العظمی مۆحقیق داماد 
 آیت‌الله العظمی شیخ مرتضی حائری 
 آیت‌الله العظمی میرزا هاشم آملی 
 آیت‌الله العظمی اراکی 
 آیت‌الله العظمی گلپایگانی 
 آیت‌الله العظمی روحانی

 اثرلری 
 خودسازی
 امام و امامت از دیدگاه قرآن و سنت
 نظام اقتصادی اسلام
 معرفت الله
 توحید
 انسان در قرآن
 منابع مالی دولت اسلامی
 علیت در اندیشه فیلسوفان شرق
 نظام سیاسی اسلام
 سیری در مبانی اندیشه سیاسی اسلام
 اندیشه سیاسی اسلام و مدینة النبی
 رساله توضیح المسائل
 رساله احکام و مناسک حج
 دراسات فی علم الاصول
 میزان عدالت

 تورک‌لرین حقوقو و قاراباغا گؤره فتواسی 
بؤيوک آيت‌الله اسدالله بيات زنجاني ايران اؤلکه‌سینده ياشايان آذربايجان تورکلري‌نين حاقلاری باره ده، هابئله قاراباغين ائرمني‌لرين طرفيندن ايشغال اوْلونماسينا گؤره فتوا وئريب. فتوادا تورکلرين اؤز اصلی حاقلاريني آلماقدا لازيمي ايشلري گؤرمکده موجاز ساييليب‌لار. قاراباغ ايشقاليني دا قبول اوْلونماز بيله‌رک بوتون موسلمان‌لاري او توْرپاق‌لارين آزاد اوْلونماسيندا کؤمکچی اولمالاري‌نين واجب اوْلدوغو اعلان ائديليبدير.

 قایناق‌لار 

آیت‌الله العظمی بیات زنجانی‌نین اینترنت سایتی 

بای‌بک؛ بیر میلتین سسی